14 sterf toe weerlig slaanArgieffoto (Foto: Free-Photos/Pixabay) Minstens 14 mense is dood en drie beseer toe ŉ weerligstraal twee huise in die noordweste van Pakistan getref het, het beamptes Sondag gesê. Die voorval het in Torghar, ŉ bergagtige streek in die Khyber Pakhtunkhwa-provinsie, plaasgevind waar moesonreën en modderstortings al sedert Woensdag verwoesting saai. “Minstens 14 mense van dieselfde familie is dood toe die weerligstraal twee huise, wat teenaan mekaar gebou is, getref het,” het Kamran Bangash, provinsiale woordvoerder, aan AFP gesê. Van die slagoffers sluit in vyf kinders en vier vroue. Die moesonseisoen, gewoonlik tussen Junie en September, is noodsaaklik vir oeste en om watervoorraad op die Indiese subkontinent op te vul. Dit bring egter ook elke jaar verwoesting. Agtien mense is in November 2019 in ŉ soortgelyke voorval dood toe ŉ weerligstraal Pakistan se Tharwoestyn getref het.